CELEX: 62020TN0470
Language: hr
Date: 2020-07-23 00:00:00
Title: Predmet T-470/20: Tužba podnesena 23. srpnja 2020. – DD protiv FRA

12.10.2020   
            
            
               HR
            
            
               Službeni list Europske unije
            
            
               C 339/22
            
         
      Tužba podnesena 23. srpnja 2020. – DD protiv FRA
      (Predmet T-470/20)
      (2020/C 339/29)
      Jezik postupka: engleski
      
         Stranke
      
      
         Tužitelj: DD (zastupnici: A. Blot i L. Levi, odvjetnici)
      
         Tuženik: Agencija Europske unije za temeljna prava (FRA)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku FRA-inog direktora od 11. studenoga 2019. o donošenju stegovne sankcije udaljavanja s radnog mjesta koja je stupila na snagu 15. studenoga 2019.;
               
            
                  —
               
               
                  po potrebi, poništi odluku FRA-inog direktora od 15. travnja 2020. zaprimljenu istog datuma kojom je odbijena tužiteljeva žalba podnesena 16. prosinca 2019. protiv prethodno navedene odluke;
               
            
                  —
               
               
                  naknadi imovinsku i neimovinsku štetu koju je tužitelj pretrpio;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe, tužitelj se poziva na dva niza tužbenih razloga u vezi s pitanjima merituma i postupka i na načelo proporcionalnosti.
      U pogledu merituma:
      
                  1.
               
               
                  Prvi tužbeni razlog: Pogreška koja se tiče prava i očita pogreška u ocjeni – Povreda načela pravne sigurnosti – Povreda članka 7. stavka 1. austrijskih propisa o autorskom pravu – Povreda članka 11. Povelje o temeljnim pravima.
               
            
                  2.
               
               
                  Drugi tužbeni razlog: Povreda načela dobre uprave i dužne pažnje – Povreda načela pretpostavke nedužnosti – Teret dokazivanja – Neutvrđivanje stvarnog činjeničnog stanja – Obveza odmjerenosti u izjavama.
               
            
                  3.
               
               
                  Treći tužbeni razlog: Nedostatak nepristranosti, neutralnosti i objektivnosti direktora u svojstvu tijela za imenovanje – Povreda pretpostavke nedužnosti – Zlouporaba ovlasti.
               
            
                  4.
               
               
                  Četvrti tužbeni razlog, koji se temelji na očitim pogreškama u ocjeni.
                  
                              —
                           
                           
                              i. Navodna tužiteljeva povreda članka 11. Pravilnika o osoblju činjenično je neosnovana.
                           
                        
                              —
                           
                           
                              ii. Navodna tužiteljeva povreda članka 12. Pravilnika o osoblju činjenično je neosnovana.
                           
                        
                              —
                           
                           
                              iii. Navodna tužiteljeva povreda članka 21. Pravilnika o osoblju činjenično je neosnovana.
                           
                        
            U pogledu postupka, tužitelj se poziva na sljedeće postupovne nepravilnosti:
      
                  1.
               
               
                  Prvi tužbeni razlog, koji se temelji na tome da nisu postojali ni prima facie dokazi za pokretanje upravne istrage i da je stegovni postupak pokrenut nepravilno.
               
            
                  2.
               
               
                  Drugi tužbeni razlog, koji se temelji na istražiteljevu nepoštovanju ovlasti – ističe se također tuženikova povreda: članka 4. stavka 2. i članka 7. stavka 6. FRA-ine odluke br. 2013/01 (1), članka 4. stavka 1. točaka (a), (b), (c) i (d) i članka 5. stavka 1. točke (a) Uredbe (EU) 2018/1725 (2) i, prije primjene Uredbe 2018/1725, članka 4. stavka 1. točaka (a), (b), (c) i (d) i članka 5. stavka 1. točke (a) Uredbe (EZ) 45/2001 (3) – Ističe se i povreda učinaka poništavajuće presude.
               
            
                  3.
               
               
                  Treći tužbeni razlog koji se temelji na nedostatku istražiteljeve nepristranosti, neutralnosti i objektivnosti.
               
            
                  4.
               
               
                  Četvrti tužbeni razlog, koji se temelji na povredi prava obrane, osobito prava na saslušanje – također se navodi tuženikova povreda članaka 1., 2. i 12. Priloga IX. Pravilniku o osoblju.
               
            
                  5.
               
               
                  Peti tužbeni razlog, koji se temelji na povredi načela dobre uprave i obveze dužne pažnje – također se navodi tuženikova povreda razumnog roka i članka 22. Priloga IX. Pravilniku o osoblju.
               
            Nadalje, tužitelj se podredno poziva na povredu načela proporcionalnosti.
      
         (1)  Odluka o provedbi upravnih istraga i stegovnih postupaka.
      
         (2)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL 2018. L 295, str. 39.)
      
         (3)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL 2001., L 8, str. 1.) (SL, posebno izdanje na hrvatskom jeziku, poglavlje 13., svezak 34., str. 6.)